અનેક ગુનામાં આરોપી સાધ્વી જયશ્રીગીરી 4 જૂનના રોજ પેરોલ પર છૂટી હતી, તેને મેડિકલ ગ્રાઉન્ડ પર 4 જૂનથી 14 જૂન સુધીની પેઇડ જામીન મળી હતી. જામીન પૂરા થતાં 14 જૂનના રોજ તે અમદાવાદના હિમાલયા મોલમાંથી નાસી છૂટી હતી. તેણે ભાગતાં પહેલાં હિમાલયા મોલમાં બાહુબલી 2 ફિલ્મ જોઇ હતી, બોડી મસાજ કરાવ્યું હતું, થોડી ખરીદી કરી હતી. આ દરમિયાન તેની સાથે બે પોલીસ કર્મચારી હાજર હતા, તે બાથરૂમ જવાના બહાને ત્યાંથી નાસી છૂટી હતી. સાધ્વી નાસી જતાં આ બંન્ને કર્મચારીને સસ્પેન્ડ કરવામાં આવ્યા હતા.